internet vaartha 239 Views
చెన్నై : ఇండియన్‌ ప్రీమియర్‌ లీగ్‌లో ధోనీ నేతృత్వంలో ఆడలేకపోతున్నందుకు వెస్టిండీస్‌ స్టార్‌ ఆటగాడు డ్వేన్‌బ్రావో బాధను వ్యక్తం చేశాడు.డ్వేన్‌బ్రావో గత కొన్నేళ్లుగా ధోనీ కెప్టెన్‌గా ఉన్న చెన్నై సూపర్‌ కింగ్స్‌ తరుపున ఆడాడు.కాగా చెన్నై సూపర్‌ కింగ్స్‌ జట్టు ఇప్పుడు లేదు.ఆ జట్టుతో పాటు రాజస్థాన్‌ రాయల్స్‌ కూడా లేదు.ఈ రెండు జట్ల బదులు కొత్తగా రెండు జట్లు వచ్చాయి.ఆ జట్లను కొందరు  ఆటగాళ్లు పంచుకున్నారు.ఇందులో భాగంగా ధోనీ,బ్రావో వేరు వేరు జట్లకు వెళ్లిపోయారు. దీనిపై బ్రావో మాట్లాడాడు.ఇపిఎల్‌లో ధోనీ నాయకత్వంలో ఆడలేకపోవడం పట్ల విచారం వ్యక్తం చేశాడు.గత ఏడాది వరకు ధోనీ నేతృత్వంలోని చెన్నైకు ఆడిన తాను ఈ ఏడాది గుజరాత్‌ లయన్స్‌కు ప్రాతినిధ్యం వహిస్తున్న విషయాన్ని చెప్పాడు.ధోనీ పుణే జట్టుకు కెప్టెన్‌గా ఉన్నాడని వివరించాడు. కాగా ధోనీ నాయకత్వానికి దూరమవుతున్నానని,నేనే కాదు ధోనీ కింద ఆడిన ఏ ఆటగాడైనా ఇలాగే బాధపడతాడని,అయితే వేరు వేరు కెప్టెన్ల కింద ఆడటానికి సిద్దంగా ఉండాలని గుజరాత్‌ జట్టులో మేమందరం సురేష్‌ రైనాకు మద్దతుగా నిలుస్తామని పేర్కొన్నాడు.